CELEX: 62006TN0323
Language: fi
Date: 2006-08-28 00:00:00
Title: Asia T-232/06: Kanne 28.8.2006 — Eyropaïki Dynamiki v. komissio

28.10.2006   
            
            
               FI
            
            
               Euroopan unionin virallinen lehti
            
            
               C 261/22
            
         Kanne 28.8.2006 — Eyropaïki Dynamiki v. komissio
   (Asia T-232/06)
   (2006/C 261/42)
   Oikeudenkäyntikieli: englanti
   Asianosaiset
   
      Kantaja: Eyropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreikka) (edustajat: asianajajat N. Korogiannakis ja N. Keramidas)
   
      Vastaaja: Euroopan yhteisöjen komissio
   Vaatimukset
   
               —
            
            
               verotuksen ja tulliliiton pääosaston päätös olla hyväksymättä kantajan tarjousta ja tehdä sopimus tarjouskilpailun voittajan kanssa on kumottava
            
         
               —
            
            
               verotuksen ja tulliliiton pääosasto on velvoitettava korvaamaan kantajan oikeudenkäyntikulut ja muut kanteesta aiheutuvat kulut, vaikka kanne hylättäisiin
            
         
               —
            
            
               verotuksen ja tulliliiton pääosasto on velvoitettava korvaamaan kantajalle kyseessä olevasta tarjouspyyntömenettelystä aiheutunut vahinko.
            
         Oikeudelliset perusteet ja pääasialliset perustelut
   Kanteellaan kantaja vaatii kumottavaksi verotuksen ja tulliliiton pääosaston 19.6.2006 tekemän päätöksen hylätä tarjous, jonka kantaja teki avoimessa tarjouspyyntömenettelyssä TAXUD/2005/AO-001, joka koskee verotuksen ja tulliliiton pääosaston atk-hankkeisiin liittyvien tullialan atk-järjestelmien (CUST-DEV) määrittely-, kehittämis-, huolto- ja tukipalveluja (EUVL 2005, S 117-115222), ja päätöksen tehdä kyseessä oleva sopimus toisen tarjoajan kanssa.
   Kanteensa tueksi kantaja väittää, että kyseisessä tarjouspyyntömenettelyssä verotuksen ja tulliliiton pääosasto ei noudattanut varainhoitoasetuksen ja sen täytäntöönpanosäännösten mukaisia menettelyvaatimuksia, minkä takia tarjoajia ei kohdeltu yhdenvertaisesti, ja avoimuuden ja hyvän hallinnon periaatteita loukattiin. Lisäksi kantaja katsoo, että verotuksen ja tulliliiton pääosaston päätöksessä on ilmeisiä arviointivirheitä, ja siinä ylitetään selvästi se harkintavalta, joka yhteisön toimielimillä on tarjousten arvioinnissa.